

ул. “Иван Вазов” № 3, София 1080

тел.: (+359 2) 981 11 10; (+359 2) 932 43 10

факс: (+359 2) 987 71 51


[bdz@bdz.bg](mailto:bdz@bdz.bg)

[www.bdz.bg](http://www.bdz.bg/)

АНАЛИЗ

за дейността на „Холдинг БДЖ” ЕАД по отчет 2017 година

**Основни финансови и икономически показатели**



**Приходите** на “Холдинг БДЖ ЕАД” се увеличават с 409 хил. лева, от 13 936 хил. лева през 2016 г. на 14 345 хил. лева през 2017 г. предимно от увеличаване на приходите от отдадени под наем сгради с 895 хил. лева.

Спрямо бизнес плана на дружеството приходите са по-малко с 11 753 хил. лева, основно поради по-малки приходи от продажба на нетекущи активи.

**Оперативните разходи** са преизчислени във връзка с подписано споразумение между „Холдинг БДЖ” ЕАД и „БДЖ – Пътнически превози” ЕООД, с което разчета за текуща поддръжка на ЕМВ серия 30 и 31 е прехвърлен в дъщерното дружество. В резултат е намалена обезценката на вземанията за 2016 г. По отчет за 2017 г. оперативните разходи **се намаляват** спрямо отчета за 2016 г. с 10 229 хил. лева. Намалени са други разходи с 10 133 хил. лева основно от намалените разходи за обезценка на вземания с 10 874 хил.лева, разходи за лихви просрочени плащания с 2 366 хил. лева, разходите за персонал с 255 хил. лева, разходите за амортизации с 615 хил. лева.

Спрямо плана за 2017 г. оперативните разходи са по-малко с 8 035 хил. лева, предимно от намалената балансова стойност на неизвършени продажби на активи с 8 878 хил. лева.

**EBITDA** е с отрицателна стойност 8 802 хил. лева по отчет за 2017 г., за 2016 г. е с отрицателна стойност 19 440 хил. лева или подобряване с 10 638 хил. лева, поради увеличените приходи и намалените разходи.

По бизнес план има влошаване с 3 717 хил. лева поради по-голямото неизпълнение на приходите (11 753 хил. лева) спрямо намалението на разходите (8 035 хил. лева).

**EBIT** – по отчет за 2017 г.е с отрицателна стойност 9 339 хил. лева и се подобрява спрямо 2016 г. с 11 374 хил. лева в резултат на намалените други разходи.

Спрямо плана има влошаване с 2 953 хил. лева.

**Финансов резултат** – По отчетни данни за 2017 г. “Холдинг БДЖ” ЕАД приключва със загуба в размер на 8 272 хил. лева при отчетена загуба в размер на 20 259 хил. лева за 2016 г. или подобрение с 11 987 хил. лева. Дължи се предимно на намалените разходи за обезценка на вземания 10 874 хил. лева и на осъществена публична продан на възбранени имоти и финансови активи, собственост на дружеството, от които 1 090 хил. лева от продажбата на притежаваните 202 500 бр. акции, представляващи 2,80% от капитала на ЗАД „Алианц България” и 831 хил. лева от продажбата на Почивна станция „Банкя”.

Реализирана печалба от продажба на дълготрайни активи е в размер на 4 082 хил. лева, с 2 607 хил. лева по-малко от 2016 г., когато е била 6 689 хил. лева.

По план финансовият резултат на дружеството е загуба в размер на 6 650 хил. лева или влошаване с 1 622 хил. лева.

Коефициентите за рентабилност се подобряват вследствие на подобряването на EBIT.

Коефициентът за задлъжнялост „дълг/ собствен капитал” се влошава с 10%, следствие от намалението на собствения капитал с 8 201 хил. лева спрямо предходната година.

Задлъжнялостта намалява с 59 413 хил. лева, предимно от платените главници и лихви към KFW Bank и Еврофима.

Показателите за ликвидност се влошават от намалението на паричните средства.

Собственият капитал се намалява с 8 201 хил. лева в сравнение с предходната година.

## Анализ на приходите

**Приходите** на “Холдинг БДЖ ЕАД” се увеличават с 409 хил. лева, от 13 936 хил. лева през 2016 г. на 14 345 хил. лева по отчет за 2017 г. Увеличени са приходи от наеми на ДА от външни клиенти с 895 хил. лева, от продажба на скрап с 89 хил. лева, приходи от услуги, текущо поддържане и текущ ремонт на СЛ със 78 хил. лева.

Намалени са приходите от такси от предоставени активи на свързани лица с 328 хил. лева, приходи от продадени материали на СЛ с 29 хил. лева, приходи от почивни станции от СЛ с 26 хил. лева.

В следващата графика е показана структурата на приходите по отчет за 2017г.:

## Анализ на разходите

**Лихви за просрочени плащания –** отчетени са 10 741 хил. лева, което представлява 44% от разходите за дейността. Спрямо съответния период на предходната година разходите за лихви за просрочени плащания са намалени с 2 366 хил. лева, дължащо се на изплатените главници по просрочените заеми.

**Разходи за персонал (заплати и осигуровки) –** отчетени са 2 600 хил. лева или това са 11% от разходите. Спрямо 2016 г. разходите за възнаграждения на персонала са увеличени с 45 хил. лева. Спрямо отчета за 2016 г. разходите за социални осигуровки и надбавки са намалени с 273 хил. лева. През 2016 г. размера им е увеличен, вследствие на определени допълнително дължими публични задължения съгласно, издаден Ревизионен акт от органите на НАП.

Спрямо плана разходите за персонал са намалени с 428 хил. лева.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Показатели** | **мярка** | **12 -те месеца** | | | **Отчет 2017/Отчет 2016** | | **Отчет 2017/План** | |
| **отчет** | **план** | **отчет** |
| **2017** | **2017** | **2016** | **+ -** | **%** | **+ -** | **%** |
| Възнаграждения на персонала | хил. лева | *2 049* | *2 349* | *2 004* | 45 | 2% | -300 | -13% |
| Средносписъчен брой на персонала | брой | 150 | 177 | 153 | -3 | -2% | -27 | -15% |
| Средна месечна работна заплата | лева | 1 138 | 1 106 | 1 092 | 47 | 4% | 32 | 3% |
| социални осигуровки и надбавки | хил. лева | *551* | *679* | *851* | -300 | -35% | -128 | -19% |
| % на социалните разходи | % | 26,9% | 28,9% | 42,5% |  |  |  |  |

Средно списъчния брой на персонала за 2017 г. по единния класификатор на длъжностите и професиите е както следва:

|  |  |  |  |  |  |
| --- | --- | --- | --- | --- | --- |
|  | **общо** | **В т.ч.** |  |  |  |
| **Отчет за 2017 г.** |  | **ЦУ** | **ППД** | **ЦПО** | **ЦА** |
| ръководители | 26 | 16 | 5 | 2 | 3 |
| специалисти | 50 | 44 | 2 | 3 | 1 |
| техници и приложни специалисти | 18 | 8 | 9 |  | 1 |
| помощен административeн персонал | 10 | 2 | 7 | 1 |  |
| персонал зает с услуги на населението, търговията и охраната | 29 |  | 29 |  |  |
| квалифицирани работници и сродни на тях занаятчии | 2 |  | 2 |  |  |
| машинни оператори и монтажници | 8 | 2 | 6 |  |  |
| професии неизискващи специална квалификация | 7 |  | 6 | 1 |  |
| общо: | 150 | 72 | 66 | 7 | 5 |

**Материали –** отчетени са 100 хил. лева, с 31 хил. лева по-малко от отчетените за 2016 г. Спрямо плана разходите за материали са намалени със 112 хил. лева.

**Горива** – отчетени са 61 хил. лева. Включват разходите за гориво за служебните автомобили на дружеството. Отчетените разходи са с 56 хил. лева по-малко от отчетените за 2016 г. и с 58 хил. лева по-малко от планираните. Това се дължи на промяна на отчитане на разходите за отопление на почивните станции, които през предходната година са се отчитали и съответно планирали в икономическия елемент „горива”, а през 2017 г. се отчитат в разходи за топлинна енергия.

**Ел. енергия и топлоенергия** – По отчет за 2017 г. разходът е в размер на 186 хил. лева. Спрямо 2016 г. разходите за ел. енергия и топлоенергия са увеличени с 51 хил. лева от увеличените разходи за топлоенергия. Спрямо плана има увеличение с 32 хил. лева.

**Външни услуги –** отчетени са 1 407 хил. лева, което представлява 6% от разходите за дейността. Спрямо отчета за 2016 г. разходите за външни услуги са увеличени със 194 хил. лева.

***Увеличение*** *се наблюдава при:*

* Разходи от услуги, текуща поддръжка, ремонт от СЛ – с 303 хил. лева. Дължи се на отчетени възнаграждения в изпълнение на подписани договори за отговорно съхранение на сгради, подвижен жп състав и материални запаси, намиращи се на територията на дъщерните предприятия и възнаграждения за осъществен контрол върху състоянието на посочените активи, собственост на „Холдинг БДЖ” ЕАД, намиращи се извън територията им.
* Юридическо обслужване и други - с 94 хил. лева;
* Ремонт от външни изпълнители – с 38 хил. лева;
* Разходи за реклама, увеличени с 6 хил. лева;
* Разходи за противопожарна охрана, увеличени с 3 хил. лева и др.

***Намаление*** *се наблюдава при:*

* Разходи за охрана от външни организации, намалението е с 53 хил. лева.
* Имуществени застраховки - с 18 хил. лева;
* Разходи за консигнационни и граждански договори – с 18 хил. лева;
* Услуги / наеми/ към ЖП Инфраструктура, намалението е с 9 хил. лева;
* Системна помощ и софтуерно обслужване – със 7 хил. лева;
* Разходи за почистване и ХЕИ – с 6 хил. лева;
* Абонаментни услуги (абонамент за вестници и списания) – с 3 хил. лева;
* Телефони и телефонни такси – с 1 хил. лева и др.

**Други разходи** с изключение на лихвите - отчетени са 8 015 хил. лева. Спрямо 2016 г. тези разходи са **намалени със 7710 хил. лева.**

Намалени са разходите за:

* Обезценка на активи от 12 974 за 2016 г. на 2 100 хил. лева по отчет за 2017 г. или с 10 874 хил. лева по-малко;
* Лихви по РА на финансови и данъчни органи с 20 хил. лева;
* Представителни разходи с 1,5 хил. лева и др.

Увеличени са следните пера:

* Загубени дела от БДЖ с 203 хил. лева;
* Разходи за МДТ и ЗКПО – увеличени със 787 хил. лева – от начислен данък върху събраните наеми на имоти в размер на 753 хил. лева;
* Разходи за командировки в чужбина – увеличени с 9 хил. лева;
* Километрични възнаграждения – увеличени с 3 хил. лева;
* Балансовата стойност на продадените активи се увеличава с 1 932 хил. лева, спрямо същия период на 2016 г.

**Амортизации –** отчетени са 763 хил. лева, което представлява 3% от разходите за дейността. Спрямо съответния период на предходната година са намалени с 615 хил. лева. Намалението се дължи на извършена продажби на активи през 2016 г. и 2017 г.

Относителният дял на разходите по икономически елементи по отчет за 2017 г. е показан в следващата графика:

**Баланс**

Данните за движението на активите и пасивите по баланс към 31.12.2017 г., показват:

|  |  |  |  |  |  |
| --- | --- | --- | --- | --- | --- |
| **СЧЕТОВОДЕН БАЛАНС** | **ЯНУАРИ – ДЕКЕМВРИ** | | | | |
|  | **отчет** | **план** | **отчет** |  |  |
| **в хил. лева** | **31.12.2017** | **31.12.2017** | **31.12.2016** | **1/3 (%)** | **1/2 (%)** |
|  | 1 | 2 | 3 | 4 | 5 |
| **Нетекущи активи** | **228 920** | **214 113** | **263 675** | **-13,18%** | **6,92%** |
| **Текущи активи, в т.ч.:** | **53 758** | **75 931** | **86 906** | **-38,14%** | **-29,20%** |
| Материални запаси | 4 859 | 5 916 | 6 334 | **-23,29%** | **-17,87%** |
| Краткосрочни вземания | 44 424 | 65 736 | 75 642 | **-41,27%** | **-32,42%** |
| Краткосрочни финансови активи | 1 847 | 2 589 | 2 589 | **-28,66%** | **-28,66%** |
| Парични средства | 2 628 | 1 690 | 2 341 | **12,26%** | **55,50%** |
| Активи държани за продажба | 9 807 | 4 815 | 9 744 | **0,65%** | **103,68%** |
| **Текущи пасиви, в т.ч.:** | **268 228** | **278 014** | **296 537** | **-9,55%** | **-3,52%** |
| Краткосрочни заеми | 171 422 | 193 293 | 218 194 | **-21,44%** | **-11,31%** |
| **Работен капитал** | **-214 470** | **-202 083** | **-209 631** | **2,31%** | **6,13%** |
| **Зает капитал**  (актив - текущи пасиви) | **24 257** | **16 845** | **63 788** | **-61,97%** | **44,00%** |
| **Нетекущи пасиви** | **479** | **1 579** | **31 809** | **-98,49%** | **-69,66%** |
| Други |  |  |  |  |  |
| **Чиста стойност на активите** | **23 778** | **15 266** | **31 979** | **-25,64%** | **55,76%** |
| **Печалба ( загуба)** | **-8 272** | **-6 650** | **-20 259** | **-59,17%** | **24,39%** |
| Финансов резултат от минали години | -144 895 | -155 764 | -125 409 | **15,54%** | **-6,98%** |
| Резерви | 147 995 | 148 730 | 148 697 | **-0,47%** | **-0,49%** |
| Основен капитал | 28 950 | 28 950 | 28 950 | **0,00%** | **0,00%** |
| **Собствен капитал** | **23 778** | **15 266** | **31 979** | **-25,64%** | **55,76%** |

**Нетекущите активи** спрямо31.12.2016 г. намаляват с 13,18% или с 34 755 хил. лева.

**Текущите активи** – намаляват с 38,14% спрямо 31.12.2016 г., в т.ч.: намаляват краткосрочните вземания със 41,27%, материалните запаси с 23,29%, краткосрочните финансови активи с 28,66%. Паричните средства се увеличават с 12,26%.

**Собственият капитал –** намалява с 25,64% или с 8 201 хил. лева,по отчет към 31.12.2017 г. е 23 778 хил. лева при 31 979 хил. лева в края на 2016 г.

**Краткосрочните заеми –** са в размер на 171 422 хил. лева и намаляват спрямо 31.12.2016 г. с 21,44% в резултат на извършени плащания към финансовите кредитори от началото на 2017 г.

**Заетият капитал** – представлява разликата между Актива и текущите пасиви. За 2017 г. показва намаление с 39 531 хил. лева.

## Анализ на вземанията

( в хил. лева)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Вземания по контрагенти** | **Общ размер към 31.12.2017** | **Обезценка към 31.12.2017** | **Балансова стойност към 31.12.2017** | **Текущи вземания с ненастъпил падеж** | **Текущи вземания просрочени** | **Общ размер към 31.12.2016** | | | **Обезценка към 31.12.2016** | | **Балансова стойност към 31.12.2016** | **Текущи вземания с ненастъпил падеж** | | | **Текущи вземания просрочени** |
| Чужди жп администрации | 32 024 | 32 024 | 0 |  | 32 024 | | 32 024 | 32 024 | | 0 | | | 0 | 32 024 | |
| Интерконтейнер | 1 477 | 1 477 | 0 |  | 1 477 | | 1 477 | 1 477 | |  | | | 0 | 1 477 | |
| МВР и полиция | 482 | 19 | 463 |  | 482 | |  |  | | 0 | | |  | 0 | |
| Ерида Трейд ЕАД Сф. | 369 | 369 | 0 |  | 369 | | 369 | 369 | | 0 | | | 0 | 369 | |
| Оптима турс | 361 | 361 | 0 |  | 361 | | 361 | 164 | | 197 | | | 197 | 164 | |
| ДП НК ЖИ | 16 | 16 | 0 |  | 16 | | 19 | 16 | | 3 | | | 3 | 16 | |
| Краткосрочни вземания от СЛ | 40 224 | 0 | 40 224 |  | 40 224 | | 70 136 |  | | 70 136 | | | 70 136 | 0 | |
| **Други** | 730 | 680 | 50 | 0 | 730 | | 1 762 | 1 045 | | 717 | | | 717 | 1 045 | |
| **Обща сума в хил. лв.** | **75 683** | **34 946** | **40 737** |  | **75 683** | | **106 148** | **35 095** | | **71 053** | | | **71 053** | **35 095** | |

Вземанията от клиенти към 31.12. 2017 г.са в размер на 75 683 хил. лева и след отчитане на натрупаната обезценка, балансовата им стойност е в размер на 40 737 хил.лева. Спрямо 31.12.2016 г., общия размер на вземанията намалява с 30 465 хил. лева, като без изменение са вземанията от следните контрагенти:

* Чужди жп. администрации – в общ на размер на 32 024 хил. лева, от които вземанията от Сърбия са в размер на 15 564 хил. лева, от Македония - 13 469 хил. лева и от HELLENIC RAILWAYS ORGANIZATION /OSE/ - 2 991 хил. лева. Вземанията са обезценени изцяло и няма яснота за възможностите за тяхното събиране.
* Интерконтейнер – в размер на 1 477 хил. лева. Дружеството е в процес на ликвидация. Все още няма яснота какъв размер от нашето вземане може да бъде събрано. Направена е обезценка.
* Ерида Трейд ЕАД Сф – в размер на 369 хил. лева, напълно обезценено;
* Оптима турс – вземането е в размер на 361 хил. лева, напълно обезценено.

Изменението на някои други вземания е, както следва:

* ДП „НК ЖИ” – вземане в размер на 16 хил. лева, направена обезценка в размер на 16 хил. лева. Намалено е с 3 хил. лева спрямо 31.12.2016 г.
* Краткосрочни вземания от СЛ във валута (*по сключено споразумение от 2013 г. „БДЖ- Пътнически превози” ЕООД поема изцяло за своя сметка изплащането на дължими суми на Заемодателя „КфВ ИПЕКС – БанкГмбХ”, при изключване на солидарната отговорност на „Холдинг БДЖ” ЕАД, като за поетите задължение от „БДЖ – Пътнически превози” ЕООД по сключените Финансови споразумения за финансиране доставката на 25 броя ЕМВ и 25 броя ДМВ, дружеството формира задължение към „Холдинг БДЖ”ЕАД до размера на прехвърлените му права с договор за преобразуване от 24.01.2011 г., равняващо се на задълженията на „Холдинг БДЖ” ЕАД към 24.05.2011 г. към „КфВ ИПЕКС- Банк ГмбХ” и ПИБ)*. Към 31.12.2017 г. краткосрочните вземания от свързани лица са намалени с 29 912 хил. лева.

**Анализ на задълженията**

***Търговски задължения***

( в хил. лева)

|  |  |  |  |  |  |  |
| --- | --- | --- | --- | --- | --- | --- |
| **Задължения по контрагенти** | **Общ размер 31.12.2017** | **Възраст на задълженията** | | | **Просрочени задължения** | **Общ размер 31.12.2016** |
| **до 3 мес.** | **до 6 мес.** | **до 1 год.** |
| МТИТС | 62 000 | 0 | 62 000 | 0 | 0 | 0 |
| Задължения СЛ | 1 814 | 1 814 |  |  | 0 | 3 032 |
| ДП НК "ЖИ" | 26 312 | 127 | 54 | 184 | 25 947 | 27 162 |
| Чужди жп администрации | 691 | 14 | 3 | 3 | 671 | 726 |
| Кончар - ELLOK Хърватска | 366 | 0 | 0 | 0 | 366 | 806 |
| Други | 1 012 | 581 | -1 | 3 | 429 | 1 247 |
| **Обща сума** | **92 195** | **2 536** | **62 056** | **190** | **27 413** | **32 973** |

Задълженията към доставчици са увеличени с 59 222 хил. лева спрямо 31.12.2016 г., като **изменението** по някои основни контрагенти е, както следва:

* МТИТС – възникнало задължение във връзка с отпусната временна финансова помощ в размер на 62 000 хил. лева. *През месец юни 2017г. е получена нотификация от ЕК за отпускане на безвъзмездна помощ на „Холдинг БД” ЕАД. С ПМС № 162/04 август 2017 г. бяха отпуснати 62 000 хил. лева временна финансова помощ за сметка на Държавния бюджет на Р България.*
* ДП НК "ЖИ" – намалени с 850 хил. лева;
* Задължения към свързани лица в групата на „Холдинг БДЖ” ЕАД – намалени с 1 218 хил. лева.
* Кончар - ELLOK Хърватска – намалени с 440 хил. лева.
* Еврометал ЕООД – Плащане по споразумение, КИ № 5723/08.12.2014 г. намалени с 204 хил. лева, погасени изцяло;
* Чужди жп. администрации – намалени с 35 хил. лева и др.

***Задължения по отпуснати заеми:***

Задълженията на „Холдинг БДЖ” ЕАД по заеми към 31.12.2017 г. са в общ размер на 233 422 хил. лева, от които просрочените задължения възлизат на 140 137 хил. лева.

Структурата на задълженията на „Холдинг БДЖ” ЕАД по заеми към 31.12.2017 г. е показана в следващата таблица:

**(в хил.лева)**

| **№** | **ЗАДЪЛЖЕНИЯ ПО ЗАЕМИ** | **Текущи просрочени** | **падежиращи 2018 г.** | **общо** |
| --- | --- | --- | --- | --- |
| **1** | **KFW IPEX BANK** | **0** | **31 105** | **31 105** |
|  | *главница* |  | *30 974* | *30 974* |
|  | *лихва* |  | *131* | *131* |
| **2** | **II - ри облигационен заем** | **131 898** | **0** | **131 898** |
|  | *главница* | *104 741* |  | *104 741* |
|  | *лихва* | *27 157* |  | *27 157* |
| **3** | **Първа инвестиционна банка АД** | **8 239** | **180** | **8 419** |
|  | *главница* | *7 126* | *180* | *7 306* |
|  | *лихва* | *1 113* |  | *1 113* |
| **4** | **МТИТС** | **0** | **62 000** | **62 000** |
|  | *главница* |  | *62 000* | *62 000* |
|  | *лихва* |  |  | *0* |
|  | **всичко:** | **140 137** | **93 285** | **233 422** |

Към 31.12.2017 г. дружеството е изплатило задължения в общ размер 87 965 хил. лева, от които главница 87 413 хил. лева и лихва 552 хил. лева.

С Първа инвестиционна банка АД се води дело.

**(в хил. лева)**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **м.І.** | **м.ІІ.** | **м.ІІІ.** | **м.ІV.** | **м.V.** | **м.VІ.** | **м.VІІ.** | **м.VІІІ.** | **м.ІХ.** | **м.Х.** | **м.ХІ.** | **м.ХІІ.** | **Платени** | **По План** | **Изменение** |
| **Втори облигационен заем** | |  |  |  |  |  |  |  |  |  |  |  |  |  |  |
| главница | 898 | 374 | 79 |  | 3 174 | 205 |  | 20 195 | 222 |  | 448 | 1 350 | 26 945 | 14 956 | -11 989 |
| лихва |  |  |  |  |  |  |  |  |  |  |  |  | 0 |  | 0 |
| **КФВ** |  |  |  |  |  |  |  |  |  |  |  |  |  |  |  |
| главница |  | 21 351 |  |  |  |  |  |  |  |  |  |  | 21 351 | 21 351 | 0 |
| лихва |  | 235 |  |  |  | 15 |  |  |  |  |  |  | 250 |  | -250 |
| **Еврофима** |  |  |  |  |  |  |  |  |  |  |  |  |  |  |  |
| главница |  |  |  | 19 996 |  |  | 19 121 |  |  |  |  |  | 39 117 | 20 000 | -19 117 |
| лихва |  |  |  | 140 |  |  | 28 |  |  | 134 |  |  | 302 |  | -302 |
| **главници - общо** | **898** | **21 725** | **79** | **19 996** | **3 174** | **205** | **19 121** | **20 195** | **222** | **0** | **448** | **1 350** | **87 413** | **56 307** | **-31 106** |
| **лихви - общо** | **0** | **235** | **0** | **140** | **0** | **15** | **28** | **0** | **0** | **134** | **0** | **0** | **552** | **0** | **-552** |
| **обща сума** |  |  |  |  |  |  |  |  |  |  |  |  | **87 965** | **56 307** | **-31 658** |

На 07 Юли 2017 г.„Холдинг БДЖ“ ЕАД изплати в пълен размер дълга си към Eurofima, свързан с предоставено финансиране през 2007 г. за закупуване на рециклиран подвижен жп състав.

През месец юни е получена нотификация от ЕК за отпускане на безвъзмездна помощ на „Холдинг БД” ЕАД. С ПМС № 162/04 август 2017 г. бяха отпуснати 62 000 хил. лева временна финансова помощ за сметка на Държавния бюджет на Р България.

С тези средства „Холдинг БДЖ“ ЕАД изплати 20 000 хил. лева по Втори облигационен заем и 42 000 хил. лева към НАП за погасяване на активирана държавна гаранция по заеми към ЕБВР и МБВР.

Отпуснатата временна финансова помощ ще бъде възстановена със средства от отдаване на концесия на летище София.

**Финансов резултат**

Индивидуалният финансов резултат на „ХОЛДИНГ БДЖ” ЕАД за 2017 г. е загуба в размер на 8 272 хил. лева при отчетена загуба в размер на 20 259 хил. лева за 2016 г. или подобрение с 11 987 хил. лева.

Основните причини за подобряване на финансовия резултат са:

* Намалените оперативни разходи с 10 229 хил. лева, предимно от намалените разходи за обезценка с 10 874 хил. лева и лихвите за просрочени плащания с 2 366 хил. лева.
* Увеличените приходи с 409 хил. лева, предимно от наеми на ДА на външни клиенти - с 891 хил. лева.
* Намаление на амортизационните отчисления с 615 хил. лева.
* Увеличените финансови приходи с 1 160 хил. лева от продажбата на притежаваните 202 500 бр. акции, представляващи 2,80% от капитала на ЗАД „Алианц България”.

По план финансовият резултат на дружеството за 2017 г. е загуба в размер на 6 650 хил. лева или влошаване с 1 622 хил. лева по отчет, предимно от неосъществени продажби на неоперативни активи.

**Владимир Владимиров**

*Изпълнителен директор „Холдинг БДЖ” ЕАД*

**Съгласувал:**

**Филип Алексиев**

*Директор, дирекция „Финанси” при „Холдинг БДЖ” ЕАД*

**Изготвил:**

**Екатерина Стоянова**

*Ръководител отдел „Финансов мениджмънт и управление на резултатите”*

**Кр. Илиева**

*Ст. експерт „Финансов мениджмънт и управление на резултатите”*